# Toki pona/Lliçó 12: Colors
## Vocabulari
### Colors

| jelo | groc |
| kule | color; pintar, acolorir |
| laso | blau |
| loje | vermell |
| pimeja | negre |
| sitelen | dibuix, imatge; dibuixar, escriure |
| walo | blanc |

## Lliçó
### Combinacions de color

De ben segur algun cop a la vida has utilitzat llàpissos de colors. Quan tenies pocs llàpissos, podies aconseguir els colors que faltaven barrejant-los. Per exemple, barrejant blau i groc s'obtenies el color verd. Així, igual que un pintor, es descriuen els colors en Toki Pona: combinant-ne uns quants de bàsics.
Els colors actuen com a adjectius, així que van després del nom. Exemplificant, combinarem blau i vermell per parlar d'un vestit lila:
Exemple :
| len | vestit |
| len laso | vestit blau |
| len laso loje | vestit blau vermellós. Així doncs, un vestit lila! |
Utilitzant aquest mètode, es poden mesclar diferents colors per obtenir-ne molts de nous. Aquí tens una llista dels més comuns:
Exemple :
| laso loje | lila (blau vermellós) |
| laso jelo | verd (blau grogenc) |
| loje jelo | taronja (vermell grogenc) |
| walo pimeja | gris (blanc fosc) |
Pots ajuntar tants colors com vulguis, però no et passis. Al capdevall la Toki Pona té a veure amb simplicitat.
Recorda que els colors tots sols no segueixen cap patró lògic, així que els pots barrejar amb l'ordre que vulguis:
Exemple :
| laso loje | blau vermellós = lila |
| loje laso | vermell blavós = lila |
| laso jelo | blau grogenc = verd |
| jelo laso | groc blavós = verd |

##### Els colors amb pi

Si has entès la combinació de colors, ja quasi saps tot el que cal per fer un ús pràctic dels colors en Toki Pona. Però si en tens ganes, podem parlar del seu aspecte més tècnic. Si et vols saltar aquest apartat, no passar res. El que aprendràs aquí es fa servir molt poc sovint. Però si ho vols aprendre igualment, continua llegint.
Imagina't que en comptes de tenir una peça d'un sol color, tens una peça de més de dos colors. Per exemple, la senyera. Està formada del color vermell i del groc. Però no pots pas ajuntar els dos colors com hem fet fins ara, perquè parlariem d'una bandera (len lipu ma) taronja (jelo loje). El que hem de fer és utilitzar en per separar els dos colors, i llavors utilitzar pi mostrant que tot i que hi han dos colors, cada un d'ells parla de la bandera:
Exemple :
| len lipu ma pi jelo en loje | Bandera groga i vermella |
Ho has entès? Ara veiem què hauria passat si no haguéssis utilitzat pi aquí:
Exemple :
| len lipu ma jelo en loje li pona. | Una bandera groga i el vermell són bons. |
Sense pi, loje queda sol, no està modificant res. Per tant, la frase és incorrecte. Has d'utilitzar pi per mostrar que tant loje com jelo modifiquen len lipu ma.

### kule

Aquesta és molt fàcil d'entendre. kule té dos grans usos, i els explicaré d'un en un.

#### Ús de kule per demanar el color

Això no necessita pas gaire explicació, si has entès seme.
Exemple :
| ni li kule seme? | Quin color és aquest? De quin color és això? |

#### kule com a verb

kule com a verb vol dir acolorir o pintar. Per exemple:
Exemple :
| mi kule e lipu. | Pinto el paper. |

### Miscel·lània

La paraula per la secció miscel·lània d'avui és sitelen. Com a nom vol dir dibuix o imatge. Com a verb, vol dir dibuixar o escriure.
sitelen és més útil pels noms compostos que pots fer amb ell. sitelen tawa (dibuix que es mou) vol dir o bé una pel·lícula o bé una sèrie de televisió. Aquí tens un parell d'exemples:
Exemple :
| sitelen tawa Els Joves li pona tawa mi. | M'agrada la sèrie Els Joves. |
| sitelen tawa Els Sense Nom li pona kin . | La pel·lícula Els Sense Nom també és bona. |
sitelen també es pot fer servir amb ma per voler dir mapa:
Exemple :
* o pana e sitelen ma tawa mi.
sitelen ma, per suposat, vol dir dibuix del terreny.

### Pràctica

Prova de traduir aquestes frases del català a la Toki Pona:
| No veig la bossa blava. | Una persona petita i verda va venir del cel. | M'agrada el color lila. | El cel és blau. | Mira aquell insecte vermell! | Vull el mapa. | Mires Els Aurons? | Quin color t'agrada? |
I ara prova de canviar aquestes frases de la Toki Pona al català:
| suno li jelo. | telo suli li laso. | mi wile moku e kili loje. | ona li kule e tomo tawa. |
I ara prova de llegir aquest poema de Toki Pona. Fa servir expressions poètiques, però si has estudiat, podràs gaudir i apreciar aquest poema perquè ja hem explicat tots els conceptes i el vocabulari que s'hi fa servir. Aquí el tens:
ma mi li pimeja. kalama ala li lon. mi lape. mi sona.